Bondeltjie vreugde vir Bok en HannaHanna Grobler en haar en Bok van Blerk se bondeltjie vreugde (Foto: Instagram) Die Afrikaanse sanger Bok van Blerk en sy vrou, Hanna Grobler, se tweede kind is gebore. Hanna het ŉ foto van haar en die nuweling op haar Instagram-rekening gepubliseer. “#todaymybestfriendwasborn#grateful” het sy geskryf. Die egpaar se eersteling, Samuel, is op 19 Desember 2016 gebore. Van Blerk (Louis Pepler) en Grobler het in April 2015 ŉ kind verloor – ŉ seuntjie wat doodgebore is. Die sanger is hoofsaaklik bekend as sanger en akteur, en Grobler as aktrise en die uitvoerende hoof van die Hanna Charity and Empowerment Foundation, ŉ liefdadigheidsorganisasie wat hom toespits op die bekamping van armoede.